Publication: Magyar Közlöny
Issue: MK-2004-21 (Year: 2004, Number: 21)
Era: 2004-2010
Section: a 20/2004. (II. 27.) FVM rendelethez
Paragraph Index: 349

e) a nem célfajokat fenyegetõ lehetséges kockázatok. 1.2. Az említett vizsgálatok elvégzése az adalékanyag jellegétõl és a javasolt felhasználási feltételektõl függõen, egészben vagy részben kötelezõ. 1.3. Általános alapelv, hogy a használt mikroorganizmusok, illetve enzimkészítmények, a várható felhasználási feltételek mellett, a célfajokra és az emberekre nézve nem patogén és nem toxikus mikroorganizmusok, vagy ilyen mikroorganizmusokból származók legyenek. 1.4. Mikroorganizmusok, illetve enzimkészítmények esetében megfelelõ biztonsági vizsgálatokat kell végezni, kivéve, ha más, a biztonságos felhasználásra vonatkozó egyéb megfelelõ dokumentáció áll rendelkezésre. Mikroorganizmusok esetében legalább egy toleranciavizsgálatot kell végezni a célfajon. 1.5. Az állatok és növények fogyasztható részeibõl nyert enzimek esetében nem kötelezõ toxikológiai vizsgálatokat végezni; amennyiben ilyen termékek általában nem képezik részét a szokásosan alkalmazott étrendnek, néhány toxikológiai vizsgálatot el kell végezni. 1.6. Amennyiben a hatóanyagok kémiailag meghatározott anyagok, a különbözõ célfajokban való metabolizmusuk, valamint a szövetmaradványok összetételének és biológiai hozzáférhetõségének ismerete nélkülözhetetlen a fogyasztót fenyegetõ kockázatok meghatározása céljából szükséges, laboratóriumi állatokon végzett vizsgálatok kiterjedésének megállapításához. Követelmény továbbá az adalékanyagból származó salakanyag-maradékok összetételének, valamint fiziko-kémiai és biológiai tulajdonságainak ismerete a környezetszennyezés és a környezetben való tartós megmaradás kockázatának felméréséhez szükséges vizsgálatok kiterjedésének megállapításához.

Source: https://magyarkozlony.hu/hivatalos-lapok/6db14df47d3b4625269afc1f31e75a3acec323bf/dokumentumok/c296ce3b36b12e98118d2059103d429780ae0bb3/letoltes